钦定古今图书集成/明伦汇编/氏族典/第474卷 > 《廖用贤尚友录》 > 戴安仲
## 钦定古今图书集成/明伦汇编/氏族典/第474卷 > 《廖用贤尚友录》 > 戴安仲

按《万姓统谱》，安仲字仲庄，鄞人。耿介有气节。先是里
俗治丧多用浮屠，安仲独违众，用小宗法立祠堂以
祀其先。凡冠婚丧祭悉本朱子家礼。复集群从子弟，
延师讲学，日以耕读为业，行义望于乡邦。郡守王琎
高其名，荐授郡庠训导。秩满入觐，敕赐致仕。自号“樵
圃老人。”所著有《归田集》。